مارسیا بیریٹ

مارسیا بیریٹ  (پیدائش 14 اکتوبر 1948ء) ایک جمیکائی-برطانوی گلوکارہ ہے اور ووکل گروپ بونی ایم کے ساتھ اصل گلوکاروں میں سے ایک ہے۔

 ابتدائی زندگی 
مارسیا بیریٹ سینٹ کیتھرین پیرش، برٹش جمیکا میں پیدا ہوئی تھی؛ اس کے والدین اسے 1963ء میں کروئڈن، انگلستان لے آئے۔ 1960ء کی دہائی کے آخر میں وہ جرمنی چلی گئی، جہاں اس نے ایک بینڈ میں شمولیت اختیار کی اور کیرل گوٹ اور ریکس گلڈو کے ساتھ دورہ کیا۔ 1971ء میں اس نے میٹرنوم ریکارڈز کے ساتھ معاہدے پر دستخط کیے اور اپنا پہلا ریکارڈ "کُڈ بی لو" بنایا، جسے ڈرافی ڈوئچر نے لکھا تھا۔ اس کے ساتھ ہی وہ "سن آف اے پریچر مین"، "اوہ ہیپی ڈے" اور "بگ اسپنڈر" جیسے گانے گاتی رہی۔ 

 بونی ایم دور 
1975ء میں اس نے ماڈلز اور رقاصوں کے ایک گروپ بونی ایم میں شمولیت اختیار کی، جس میں ریکارڈ پروڈیوسر فرینک فارین کے ذریعہ ریکارڈ کردہ گانا "بی بی ڈو یو وانا بمپ" کی ڈسکوتھیک اور ٹیلی ویژن پرفارمنس پیش کی۔ سنگل بینیلکس ممالک (بیلجیم، لکسمبرگ اور نیدر لینڈز کے اقتصادی اتحاد کو بینیلکس کہا جاتا ہے) میں فروخت کیا گیا تھا۔ 1976ء کے اوائل میں جب گلوکار کلاڈیا بیری نے گروپ چھوڑ دیا تو مارسیا بیریٹ نے ایک ساتھی جمیکن، لز مچل کو متبادل کے طور پر تجویز کیا۔ لز مچل ایک گلوکارہ تھی اور فارین نے اس کی اور مارسیا بیریٹ کو ایک فالو اپ ریکارڈنگ، "ڈیڈی کول" بنانے کے لیے چنا۔ انھوں نے بونی ایم کا پہلا البم، "ٹیک دی ہیٹ آف می"، 1976ء میں ریکارڈ کیا۔

 بونی ایم کے بعد کی زندگی 
مارسیا بیریٹ نے نومبر 2001ء میں ایک ریڈیو انٹرویو میں کہا کہ "بونی ایم کے بعد کی زندگی - میرے پیارے، میں جہنم سے بار بار گذری ہوں۔" 1990ء میں گروپ کی تقسیم کے بعد، مارسیا بیریٹ میونخ میں راک ٹریک ریکارڈ کر رہی تھی جب اسے مبیضی سرطان کی تشخیص ہوئی۔ اسے اپنی بیماری کی تکرار تھی اور وہ کام کرنے سے قاصر تھی۔

 موجودہ دور 
اس نے بونی ایم کے اپنے ورژن کے ساتھ بھی دورہ کیا۔ اس نے لز مچل اور فرینک فارین کے ساتھ ڈیڈی کول میوزیکل کے لندن اور برلن پریمیئرز میں شرکت کی۔ اکتوبر 2007ء میں، اس نے البم ڈسکو 2008ء کے لیے ایک گانا ٹھکرا دیا، جو مملکت متحدہ کے میوزک پروڈیوسر ایان لیون کا ایک پروجیکٹ تھا۔ اکتوبر میں اسے اور بونی ایم کو صدر میخائل ساکاشویلی نے جنوبی اوسیشیا میں پرفارم کرنے کے لیے مدعو کیا تھا۔ 

 مزید دیکھیے 
 بونی ایم

 حوالہ جات 

زمرہ:1948ء کی پیدائشیں
زمرہ:برطانوی پاپ گلوکار
زمرہ:بقید حیات شخصیات
زمرہ:بونی ایم کے ارکان
زمرہ:بیسویں صدی کی برطانوی گلوکارائیں
زمرہ:اکیسویں صدی کی برطانوی گلوکارائیں
زمرہ:مملکت متحدہ کے وطن گیر شہری
زمرہ:سرطان کے مرض میں مبتلا شخصیات
زمرہ:برطانوی گلوکارائیں
زمرہ:مملکت متحدہ کو جمیکائی تارکین وطن
زمرہ:جمیکائی گلوکارائیں
زمرہ:جمیکائی پاپ گلوکار
زمرہ:انگریزی زبان کے گلوکار
زمرہ:جرمنی میں تارکین وطن
زمرہ:خواتین
زمرہ:جمیکائی شخصیات
زمرہ:پاپ گلوکار
زمرہ:جمیکائی گلوکار